
        REPUBLIKA HRVATSKA

KRAPINSKO-ZAGORSKA ŽUPANIJA

       OPĆINA MARIJA BISTRICA

KLASA: 112-02/26-01/6
URBROJ: 2140-22-04/1-26-3
Marija Bistrica, 4. kolovoza 2026. god.
Temeljem članka 20. te članka 116., stavka 1. i 2. Zakona o službenicima i namještenicima u lokalnoj i područnoj (regionalnoj) samoupravi (Narodne novine 86/08, 61/11, 04/18, 112/19 i 17/25), Povjerenstvo za provedbu natječaja za prijam u službu pomoćnog radnika na poslovima ukopa i održavanja groblja u Vlastiti pogon – Uprava groblja na neodređeno vrijeme objavljuje
OPIS POSLOVA 
 I PODACI O PLAĆI RADNOG MJESTA, NAČIN PROVJERE ZNANJA I SPOSOBNOSTI 
Sukladno Pravilniku o unutarnjem redu Jedinstvenog upravnog odjela Općine Marija Bistrica (Službeni glasnik Općine Marija Bistrica, br. 8/25, 1/26 i 5/26) te Sistematizaciji radnih mjesta u Jedinstvenom upravnom odjelu Općine Marija Bistrica u nastavku je opis poslova radnog mjesta Pomoćni radnik na poslovima ukopa i održavanja groblja:
- poslovi vezani za pripremu grobnih mjesta za ukop umrlih osoba (kopanje i zatrpavanje rake, micanje nadgrobne ploče i sl.)
- poslovi održavanja površina groblja (košnja trave, skupljanje smeća, obrezivanje živica, drveća, grmova, metenje staza, čišćenje snijega i leda itd.)
- obavljanje radova na ekshumaciji posmrtnih ostataka te obavljanje radova prekopa grobnih mjesta
- poslovi održavanja i čišćenja objekata na groblju
- poslovi održavanja, čišćenja i brige o ispravnosti vozila te opreme i alata za rad
- obavljanje drugih poslova po nalogu pročelnika Jedinstvenog upravnog odjela u svojstvu upravitelja Vlastitog pogona i Koordinatora poslova na groblju
Plaću namještenika čini umnožak koeficijenta složenosti poslova radnog mjesta i osnovice za obračun plaće, uvećan za 0,5% za svaku navršenu godinu radnog staža. Sukladno Odluci o osnovici za obračun plaće službenika i namještenika Jedinstvenog upravnog Odjela Općine Marija Bistrica (Službeni glasnik Općine Marija Bistrica, broj 6/25) i Odluci o utvrđivanju koeficijenata za obračun plaće službenika i namještenika Jedinstvenog upravnog odjela Općine Marija Bistrica (Službeni glasnik Općine Marija Bistrica, broj 8/25 i 2/26) za radno mjesto Pomoćni radnik na poslovima ukopa i održavanja groblja, utvrđena je osnovica od 1.004,87 EUR bruto te koeficijent 1,46.
Prethodna provjera znanja i sposobnosti kandidata provest će se putem intervjua. 
                                                                            Povjerenstvo za provedbu oglasa
